**DĖL ROKIŠKIO RAJONO SAVIVALDYBĖS JUOZO KELIUOČIO VIEŠOSIOS BIBLIOTEKOS NUOSTATŲ PATVIRTINIMO**

2020 m. spalio 30 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, 18 straipsnio 1 dalimi, Lietuvos respublikos biudžetinių įstaigų įstatymo 4 straipsnio 3 dalimi, 6 straipsniu, Lietuvos Respublikos bibliotekų įstatymo 6¹ straipsniu, 10 straipsniu, Lietuvos Respublikos kultūros ministro 2016 m. birželio 22 d. įsakymu nr. ĮV-536 „Dėl bibliotekos valdymo tobulinimo rekomendacijų patvirtinimo“, Rokiškio rajono savivaldybės taryba n u s p r e n d ž i a:

1. Patvirtinti Rokiškio rajono savivaldybės Juozo Keliuočio viešosios bibliotekos nuostatus (pridedama).

2. Įgalioti Rokiškio rajono savivaldybės Juozo Keliuočio viešosios bibliotekos direktorių pasirašyti šio sprendimo 1 punkte nurodytos įstaigos nuostatus.

3. Pripažinti netekusiu galios Rokiškio rajono savivaldybės tarybos 2014 m. lapkričio 28 d. sprendimą Nr. TS-220 ,,Dėl Rokiškio rajono savivaldybės Juozo Keliuočio viešosios bibliotekos nuostatų patvirtinimo“ nuo naujai patvirtintų nuostatų įregistravimo Juridinių asmenų registre dienos.

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Irena Matelienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS JUOZO KELIUOČIO VIEŠOSIOS BIBLIOTEKOS NUOSTATŲ PATVIRTINIMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.** Patvirtinti aktualius teisės aktus atitinkančius Rokiškio rajono savivaldybės Juozo Keliuočio viešosios bibliotekos nuostatus, o iki tol galiojusį Rokiškio rajono savivaldybės tarybos 2014 m. lapkričio 28 d. sprendimą Nr. TS-220 ,,Dėl Rokiškio rajono savivaldybės Juozo Keliuočio viešosios bibliotekos nuostatų patvirtinimo“ pripažinti netekusiu galios.

**Šiuo metu esantis teisinis reglamentavimas.** Lietuvos Respublikos vietos savivaldos įstatymas ir Lietuvos Respublikos bibliotekų įstatymas, Lietuvos Respublikos kultūros ministro 2016 m. birželio 22 d. įsakymas Nr. ĮV-536 „Dėl bibliotekos valdymo tobulinimo rekomendacijų patvirtinimo“, Lietuvos Respublikos kultūros ministro 2005 m. lapkričio 2 d. įsakymas Nr. 502 “Dėl Valstybės ir savivaldybių įsteigtų bibliotekų teikiamų mokamų paslaugų sąrašo patvirtinimo“.

**Sprendimo projekto esmė.** Pagrindiniai sprendimu įtvirtinami pakeitimai:

1. 5 punkte detalizuotos savininko teises ir pareigas įgyvendinančios institucijos funkcijos.

2. Naikinamas 15.2. papunktis, susijęs su Mainų fondu. Lietuvos Respublikos kultūros ministro 1998 m. vasario 10 d. įsakymas Nr. 98 ,,Dėl Atsarginio fondo nuostatų, Mainų fondo nuostatų, Depozitinio fondo nuostatų patvirtinimo“ nebegalioja.

3. 14 punkto papunkčiuose keičiami aktualių aplinkybių neatitinkantys žodžiai: „kompiuterinis“ į „elektroninį“, naikinami žodžiai, susiję su integracija į Europos Sąjungą, naikinami įrašai apie formalų mokymą, mokslinius tyrimus, nes biblioteka šia veikla neužsiima.

4. 15.2. papunktyje išbraukiama teisė įsigyti leidinius mainais.

5. 15.5. papunktyje išbraukiama teisė reikalui esant steigti mobilią biblioteką.

6. Naikinamas visas 16.9. papunktis, kuriuo buvo numatyta bibliotekininkų atestacija. Lietuvos Respublikos kultūros ministro 2010 m. birželio 4 d. įsakymas Nr. ĮV-320 „Dėl bibliotekininkų atestavimo tvarkos aprašo patvirtinimo“ nebegalioja.

7. Naikinamas visas 17 punktas, kuriame buvo numatytos bibliotekos pareigos kaupti mainų ir atsarginį fondą. Ši veikla yra nebeaktuali.

8. Įrašomas naujas 16 punktas, kuriame naujai apibrėžiamos Bibliotekos pareigos.

9. 23 punktas papildytas išvardinant skyrius ir filialus.

10. 25 punktas papildytas aprašant Bibliotekos tarybos narių skaičių, sudėtį, kadenciją.

11. Įrašomas naujas 29 punktas dėl Bibliotekos pajamų.

12. VI skyriaus „Baigiamosios nuostatos“ punktų informacija išdėstoma apibendrintai.

**Galimos pasekmės, priėmus siūlomą tarybos sprendimo projektą:**

**teigiamos** – aiškesnis ir sklandesnis Bibliotekos veiklos reglamentavimas;

**neigiamos** – nėra.

**Kokia sprendimo nauda Rokiškio rajono gyventojams.** Šis sprendimas naudingas įvairioms gyventojų grupėms.

**Finansavimo šaltiniai ir lėšų poreikis**. Papildomų lėšų nereikės.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo, kultūros ir sporto skyriaus

vyriausioji specialistė Irena Matelienė